ຂປລ. ເມື່ອຕົ້ນເດືອນຕຸລາ 2017, ສື່ມວນຊົນ ລາວ ແລະ ຫວຽດນາມ ໄດ້ມີການພົບປະແລກ ປ່ຽນບົດຮຽນຮ່ວມກັນ ຢູ່ນະຄອນໂຮ່ຈິມິງ ສສ ຫວຽດນາມ, ໂດຍມີ ໜັງສືພີມກົດໝາຍ ແລະ ໜັງສືພີມໄວໝຸ່ມ. ໂດຍການເປັນປະທານຮ່ວມ ຂອງທ່ານ ສົມສະຫວາດ ພົງສາ ຮອງຫົວໜ້າກົມສື່ມວນຊົນ ກະຊວງຖະແຫລງຂ່າວ, ວັດທະນະທຳ ແລະ ທ່ອງທ່ຽວ ສປປ ລາວ, ທ່ານ ຫງວຽນ ວັນ ເຈືອງ (Nguyen Van Chuong) ຮອງບັນນາທິກາ ໜັງສືພີມກົດໝາຍຂອງນະຄອນໂຮ່ຈິມິງ, ມີ ທ່ານ ຕັງ ຫິວ ຟອງ (Tang Huu Phong) ບັນນາທິການໃຫຍ່ ຂອງໜັງສືພີມໄວໜຸ່ມນະຄອນໂຮ່ຈິມິງ, ພ້ອມດ້ວຍພາກສ່ວນກ່ຽວຂ້ອງ ສອງຝ່າຍເຂົ້າຮ່ວມ.
ໃນການພົບປະແລກປ່ຽນຄັ້ງນີ້, ນອກຈາກເປັນການຮັດແໜ້ນຄວາມສາມັກຄີ ແລະ ການຮ່ວມມືແບບພິເສດ ລາວ-ຫວຽດນາມອ້າຍນ້ອງແລ້ວ, ຍັງເປັນການພັດທະນາວຽກງານດ້ານ ຂໍ້ມູນຂ່າວສານ ໃຫ້ວ່ອງໄວທັນສະໄໝຂຶ້ນ ເປັນຕົ້ນ ຂ່າວ, ໜັງສືພີມ, ສື່ອອນລາຍ ແລະ ວິດີໂອ, ເຊິ່ງແຕ່ລະຝ່າຍກໍໄດ້ມີການນຳສະເໜີ ກ່ຽວກັບແບບແຜນວິທີ ການເຮັດວຽກງານຂອງຕົນຕື່ມອີກ.
ໃນໂອກາດດັ່ງກ່າວ, ທ່ານ ສົມສະຫວາດ ພົງສາ ໄດ້ສະແດງຄວາມຂອບອົກຂອບໃຈ ມາຍັງຝ່າຍໜັງສືພີມກົດໝາຍ ແລະ ໜັງສືພີມໄວໝຸ່ມ ໃນໂອກາດທີ່ໄດ້ມາພົບປະແລກປ່ຽນບົດຮຽນຮ່ວມກັນໃນຄັ້ງນີ້.
ເນື້ອໃນ: ຂປລ